18/07/2012 | Administración LocalMunicipal
Oroso
Aprobación definitiva modificación n.º 3 PXOM Oroso

No Diario Oficial de Galicia núm.72 do 16/04/2012 publícase a Orde do 30 de marzo sobre aprobación definitiva da modificación puntual núm.3 do Plan Xeral de Ordenación Municipal do Concello de Oroso sobre varias ordenanzas. Publícase a normativa modificada e ordenanzas (artigo 92 da Lei 9/2002, do 30 de decembro, de ordenación urbanística e de protección do medio rural de Galicia e artigo 70 da Lei 7/1985, do 2 de abril, reguladora das bases do réxime local) Mediante esta modificación, altéranse os seguintes documentos: Artigo 1.5.3. Concesión de licenzas. Prazos. Contido. Artigo 1.5.13. Parcelacións. Artigo 2.2.1. Regulación do sistema de espazos libres e espazos peonís. Artigo 3.1.17. Plantas da edificación. Artigo 6.2.3. Edificación agrupada. Ordenanza SU-3. Artigo 7.2.1. Núcleo rural de uso residencial. Ordenanza NR-1. U-O-1a. Sigüeiro. Zonificación. Escala 1/2.000. U-O-5. Sigüeiro. Rede de gas natural. Escala 1/2.000. Nova regulación do Artigo 1.5.3. concesión de licenzas. prazos. contido Queda coa seguinte redacción: A competencia para outorga-las licencias, corresponderá ó concello segundo o procedemento previsto na lexislación de réxime local sen prexuízo doutras autorizacións previas conforme á lexislación urbanística ou sectorial. Será preceptivo para o outorgamento da licenza, informe técnico e xurídico que xustifique a adecuación a este Plan Xeral. A petición de licenza resolverase no prazo máximo de tres meses, contados a partir da presentación no rexistro do concello. Entenderase outorgada por acto presunto si, transcorrido este prazo, non se obtén comunicado por parte do concello. Toda denegación de licenza, deberá ser motivada, debendo consta-lo informe técnico, si fose o caso, daquelas determinacións que non se axustan á legalidade urbanística. Os defectos poderán ser arranxados seguindo o procedemento establecido na Lei de Réxime Xurídico das Administracións Públicas e do Procedemento Administrativo Común. En ningún caso entenderanse adquiridas por silencio positivo ou acto presunto, licencias en contra da lexislación ou do presente Plan Xeral. No contido do acto de outorgamento de licenza, entenderanse incluídas as condicións de uso, tipoloxía, edificabilidade, estéticas ou de outra natureza, previstas no presente Plan Xeral. Os prazos para a iniciación e finalización das obras computarán dende o día seguinte ó da notificación ó solicitante do outorgamento da licencia. O prazo límite para comeza-las obras será de 6 meses. O prazo límite para executa-las obras será de: - 3 anos en obras maiores - 18 meses en obras menores Unha vez comezadas as obras, non se poderán interromper por un tempo superior a 6 meses. De producirse a caducidade da licenza por algún dos motivos anteriormente expostos, as obras non poderán iniciarse nin proseguir se non se solicita e obtén nova licenza axustada á ordenación do presente Plan Xeral. Excepcionalmente e por motivos debidamente xustificados derivados de causa maior (meteorolóxicas, accións de terceiros, etc.) o concello poderá conceder ampliación de prazos sen que se prexudiquen dereitos de terceiros. Poderá solicitarse unha única ampliación de prazo para comezar as obras, executar as obras e para interromper as obras. A concesión dunha ampliación de prazos para comezar as obras non implica a ampliación de prazos para o remate daquelas. Queda coa seguinte redacción: Considérase parcelación urbanística á división de terreos en dous ou máis lotes ou porcións, a fin da súa urbanización ou edificación, xa sexa en forma simultánea ou sucesiva. Cumpriranse as determinacións e réxime de parcelacións establecidos na Lei 9/2002 (LOUPMRG). Toda parcelación en Solo Urbano e Solo de Núcleo Rural require Licenza, a cal se acompañará dun Proxecto de Parcelación cos seguintes documentos: - Plano de Situación e Parcelario actual en cartografía oficial. - Delimitación das fincas iniciais e finais con error menor do 5% e a escala mínima de 1/500. - Certificación dos Documentos Catastrais e rexistrais, que identifiquen as fincas iniciais. - Descrición de lindeiros, accidentes, topografía, superficies e demais características das fincas iniciais e resultantes de forma inequívoca e precisa. - Xustificación de adecuación á Ordenanzas. Nas parcelacións procurarase que as divisións de fincas se axusten ás regras de xeometría, orden e uniformidade para a súa edificación conforme ao presente Plan, xustificándose as parcelacións singulares que supoñan excepción das regras. Nas divisións de fincas, seguirase a regra de lindes rectos e perpendiculares ás aliñacións oficiais, sen realizar quiebros nos novos lindes, e procurarase a uniformidade no fraccionamento resultante. Non poderán realizarse parcelacións urbanísticas sen que foxe previamente aprobado o planeamento que regulamente a ordenación detallada esixida para cada clase de solo. Non poderán realizarse parcelacións urbanísticas en solo rústico, nin parcelacións, divisións ou segregacións de fincas creando novos accesos públicos se non é en no marco da ordenación agraria e as previsións sinaladas por estas normas. Queda prohibida en Solo Rústico a realización de parcelacións urbanísticas. Para a división e segregación de predios no solo rústico rexerá o establecido na Lei 9/2002.” Nova regulación do sistema de espazos libres e espazos peonís. Artigo 2.2.1. Queda coa seguinte redacción: Comprende o conxunto de espazos destinados a garantir o lecer da poboación, mellorar as condicións ambientais, así como protexer as áreas naturais que o requiran. As zonas verdes e espazos libres, así como os campos de festa e as áreas recreativas sinálanse nos Planos de Ordenación. a) Sistema xeral de espazos libres, constituído polos parques públicos, zonas verdes e áreas recreativas ao servizo dun ámbito parroquial. b) Sistema local de espazos libres, constituído por xardíns e prazas públicas ao servizo dunha zona ou sector das áreas urbanas e rurais. a) Con carácter xeral, nestas zonas non se permitirá ningún tipo de edificación permanente. Como excepción, previo acordo municipal, poderá autorizarse a instalación permanente de elementos de ornato (templetes, palcos de música, pérgolas, aseos). Poderán autorizarse así mesmo a ubicación de casetas e quioscos desmontables para fins propios dos usos convencionais destas zonas, así como o mobiliario necesario (bancos, papeleiras, fontes de auga potable, xogos de nenos, etc.). Mediante a tramitación de plans especiais que abarquen unha superficie de espazo libre maior a 20.000 m² poderanse proxectar e autorizar edificacións para uso hostaleiro en réxime de concesión (bares, terrazas, etc.), cunha altura máxima de 3,00 metros. Así mesmo poderanse proxectar e autorizar instalacións deportivas ao aire libre como canchas polideportivas, piscinas públicas, áreas de xogo tipo skateparck, patinaxe, etc., sempre que a súa posición e materialización se insira adecuadamente no contexto do parque. En ningún caso se situarán en zonas de espazo libre clasificadas como Solo Rústico de Especial Protección. b) A ocupación máxima, considerando tódolos elementos permanentes, non poderá superar o 10% da superficie total da zona na que se sitúen. A ocupación máxima, considerando os elementos permanentes e os desmontables, non poderán superar o 15% da superficie total da zona.” c) Os cerramentos cando sexan necesarios non superarán a altura de 0,50 metros con materiais opacos podendo superar esta altura con elementos diáfanos ou elementos vexetais. d) As zonas verdes e espazos libres de uso público deberán estar convenientemente urbanizadas coas súas correspondentes sendas peonís, camiños, escaleiras e acondicionamento vexetal, así como dotadas de iluminación pública, rede de sumidoiros e abastecemento de augas necesarios para o seu funcionamento e conservación. Os proxectos de urbanización deste tipo de espazos darán cumprimento do código de accesibilidade exposto no Regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia. e) Exceptúanse destes requisitos de urbanización os campos de festa situados no medio rural, así como as áreas recreativas, estas últimas por contar con dotacións específicas para este tipo de espazos. f) Ás áreas cualificadas como sistema de espazo libre que teñan a clasificación de Solo Rústico de Especial Protección non se lles esixirá o mencionado estándar de urbanización. As actuacións nestas zonas respectarán o medio natural, limitándose á apertura ou acondicionamento de sendas peonís e dotación básica de mobiliario (bancos, papeleiras, sinalización,.), realizados con materiais de orixe natural como a pedra e a madeira.” Queda coa seguinte redacción: a) É aquela que ten o teito debaixo da rasante do terreo en tódolos seus puntos de contacto ou ben, como mínimo, no 50% da superficie, sempre que a superficie de teito restante non supere 1,00 metro por riba da rasante. Para o caso de tipoloxía de vivenda unifamiliar ou edificacións illadas en Solo Rústico, terá a consideración de planta soto aquela que non cumpre a condición anterior estritamente como consecuencia de practicar a abertura e rampla exterior de acceso. b) A planta soto computará edificabilidade, agás a superficie soterrada si se destina a uso de aparcamento ou instalacións técnicas ao servizo do edificio, como calefacción, electricidade, cuarto do lixo ou análogas. a) Terá esta consideración aquela planta do edificio que cumpre as dúas condicións seguintes: - O solo encóntrase baixo a rasante a unha distancia maior de 1,20 metros. - O teito encóntrase por encima da rasante a unha distancia menor ou igual a 1,00 metro. b) A planta semisoto computará edificabilidade en tódolos casos. a) Terá esta consideración aquela planta inferior do edificio que cumpre a condición seguinte: - O teito encóntrase a unha distancia superior a 1,00 metro por encima da rasante. b) Si pola configuración do terreo, as condicións antes indicadas varían ao largo da liña de edificación exterior, a cualificación de soto, semisoto e planta baixa adoptarase nas plantas que nese caso as cumpran. c) A planta baixa computará edificabilidade en tódolos casos. a) Son as sucesivas plantas situadas por encima da planta baixa. b) As plantas de piso computarán edificabilidade en tódolos casos. c) Considéranse ademais aquelas plantas baixo cuberta realizadas ao amparo do planeamento anterior, construídas á súa vez baixo outra planta destinada a rochos e instalacións. Recoñécese nos Planos de Información Urbana.” Queda coa seguinte redacción: 1 Condicións de tipoloxía e uso. Comprende a edificación agrupada entre medianeiras, formando rueiros ou conxuntos lineais con fronte a viario, onde a característica singular é a existencia de espazos libres privados e edificacións de carácter complementario ao uso residencial. A súa concreción física é diversa, dependendo de elementos da trama urbana, a herdanza do pasado, etc., polo que é preciso distinguir dúas variantes tipolóxicas: Composto de edificacións de vivendas unifamiliares ou plurifamiliares con división horizontal da propiedade, acaroadas entre medianeiras e cunha fachada principal aliñada fronte a viario público. Comprende a vivenda unifamiliar acaroada entre seus lindeiros formando agrupacións ou fileiras. O uso global é residencial. Permítense os usos definidos como compatibles na táboa do Anexo I. Tipoloxía a): 200 m² Tipoloxía b): 200 m² Tipoloxía a): 6 metros. Poderase admitir unha fronte de ata 4 metros nos casos nos que a parcela se encontre entre edificacións e sexa imposible cumprir dita fronte. Tipoloxía b): 6 metros A parcela edificable terá unha forma tal que permita inscribir nela un círculo de: Tipoloxía a): 4 metros de diámetro Tipoloxía b): 6 metros de diámetro Tipoloxía a): Virá determinada polas limitacións de fondo máximo e recuamentos, si os houbese. Tipoloxía b): Virá determinada polas limitacións de fondo máximo e recuamentos, si os houbese. Non se esixe o establecemento de recuamentos nin separacións a lindeiros, salvo indicación contraria en planos, motivada por constituír o extremo dun bloque lineal, lindar co Solo Rústico, espazos libres ou con parcelas que teñan unha cualificación de edificación exenta. Neste caso a parede lateral recuada deberá recibir un tratamento de fachada. Establécese un recuamento obrigatorio respecto á aliñación de 3 metros. Establécese un recuamento obrigatorio de 3 metros respecto ós lindes laterais, nos casos de vivendas situadas nos extremos dos conxuntos ou fileiras. En calquera caso, establecerase este recuamento nas parcelas que linden co Solo Rústico, espazo público e outras parcelas con ordenanza de tipoloxía de edificación exenta. Os Planos de Ordenación poderán establecer maiores recuamentos que os definidos nos parágrafos anteriores si as circunstancias así o esixisen. Tipoloxía a): Limítase a 12 metros en tódalas plantas por riba da rasante, salvo indicación contraria en Planos de Ordenación. Tipoloxía b): Limítase a 12 metros en tódalas plantas por riba da rasante. Para ámbalas dúas tipoloxías admítese un fondo máximo de 20 metros en plantas soterradas, debéndose cumprir que o teito do soto non sobrepase a rasante natural do terreo. Tipoloxía a: É a indicada nos Planos de Ordenación mediante o número de plantas. Tipoloxía b): Baixo máis unha planta (B+1), 7 metros. Para tódalas variantes, virá dada como resultado de aplicar, á totalidade de parcela neta ou edificable o número de plantas permitidas, coas particularidades que sobre ocupación, condicións de cuberta e demais limitacións e condicións establécense nesta ordenanza. Permítese a construción de planta soto e semisoto, coas limitacións establecidas no Titulo III sobre medición de alturas. Construcións permitidas por encima da altura máxima. Por encima da altura máxima solo se permite a construción da cuberta e os seus elementos asociados, tal e como se describe no artigo 3.2.4. Na variante tipolóxica SU-3a aplicaranse os criterios de deseño de cuberta en Solo Urbano. Non se autoriza o aproveitamento residencial baixo cuberta. Na variante 3b aplicaranse os criterios de cubertas integradas no medio rural. Autorízase o uso e aproveitamento residencial no espazo baixo cuberta. Permítense unicamente para a ordenanza SU-3a. Deberán realizarse chafráns cando así o indiquen os Planos de Ordenación, seguindo a construción xeométrica definida no artigo 3.2.8. Non se consideran obrigatorios; si ben, de facerse terán as dimensións requiridas no Decreto 311/1992, do 12 de novembro, da Xunta de Galicia, que regula as condicións de habitabilidade das vivendas. De seren obrigatorios, sinalaranse nos correspondentes Planos de Ordenación. Permítese un único anexo ou edificación complementaria de tipo illado cunha superficie máxima de 15 m² e coas características fixadas no artigo 3.2.14 para anexos de tipo urbano. Queda coa seguinte redacción: 1 Condiciones de tipoloxía e uso Comprende os ámbitos de núcleo rural onde o uso principal é o residencial. Está representada pola vivenda unifamiliar illada e, en menor medida, acaroada, formando pequenos continuos edificados. En función do nivel de densidade permitido establécense dúas tipoloxías: - Tipoloxía a) Núcleo rural denso. Ordenanza NR-1a: - Tipoloxía b) Núcleo rural de baixa densidade. Ordenanza NR-1b: O uso global é residencial en categoría 1ª. Outros usos permitidos: - Residencial. Categoría 3ª - Garaxe-Aparcamento. Categorías 1ª, 2ª e 5ª. - Industrial. Categorías 1ª e 2ª. - Comercial. Categorías 1ª e 2ª. - Oficinas e Administrativo. Categoría 1ª. - Hoteleiro. - Hostaleiro. Categorías 1ª e 2ª. - Docente. - Sanitario-Asistencial. - Sociocultural. - Deportivo. - Relixioso. - Administrativo. - Espazo Libre. - Construcións agropecuarias de tipo familiar e tradicional. - Enerxético e de Infraestruturas. Categoría 3ª. - Tipoloxía a): 600 m² - Tipoloxía b): 1.000 m² Excepcionalmente, e sempre e cando non se trate da Zona de Expansión de Núcleo Rural, para parcelas existentes antes da entrada en vigor do Plan Xeral que non acaden a superficie mínima, admitiranse superficie de ata 300 m². - Tipoloxía a): 8 metros. - Tipoloxía b): 12 metros. Para ambas tipoloxías poderase admitir unha fronte menor de ata 3 metros nos casos en que a parcela a edificar se encontre entre dúas parcelas xa edificadas previamente á entrada en vigor do presente Plan Xeral. - Tipoloxía a): 50% da parcela. - Tipoloxía b): 30% da parcela. Tipoloxía a): Con carácter xeral establécese unha separación a lindeiros con outras parcelas de 3 metros. Nos casos particulares en que existan edificios con medianeiras nas parcelas lindeiras será preciso ocultalas coa nova edificación acaroándose a elas, sempre e cando sexa posible polo cumprimento de outros parámetros urbanísticos da ordenanza. A separación da edificación ao viario virá dada polo cumprimento das distancias ás vías de comunicación establecidas no apartado D do Anexo III. En calquera caso, respectarase un recuamento mínimo de 5,00 metros respecto ao peche que de fronte ao viario público. nos casos en que se sinale a aliñación nos Planos de Ordenación, considerarase que esta representa dito peche. - Tipoloxía a): 7 metros. - Tipoloxía b): 7 metros. - Tipoloxía a): 0,50 m²/m² sobre superficie de parcela edificable. - Tipoloxía b): 0,30 m²/m² sobre superficie de parcela edificable. Permítese en ambas tipoloxías a construción de soto e semisoto coas limitacións establecidas no Título III sobre medición de alturas. A planta de soto cumprirá a limitación de ocupación máxima. A realización de plantas semisoterradas será recomendable para conseguir a integración da edificación en terreos en pendente e, por conseguinte, evitar os desmontes innecesarios. Construcións permitidas por riba da altura máxima. Por riba da altura máxima só se permite a construción da cuberta e os seus elementos asociados, tal e como se describe no artigo 3.2.4. para o caso de Cubertas Integradas no Medio Rural. O aproveitamento baixo cuberta permítese computando edificabilidade a partir dunha altura libre de 1,50 metros. Non se permiten voos sobre o viario público. Permítese a construción de anexos ou edificacións complementarias de tipo illado cunha ocupación máxima do 5% en tipoloxía a) e do 3% en tipoloxía b). Cumpriranse as condicións descritas no artigo 3.2.14. Entorno do edificio antigo do centro de saúde. É inminente a construción dun novo centro de saúde nos terreos de cesión do Sector nº 1 de solo urbanizable, consonte as determinacións previstas no Plan. O antigo edificio quedará dispoñible para outros usos dotacionais públicos, sendo agora unha necesidade a implantación de novos servizos administrativos vencellados á Casa Consistorial. O Plan Xeral ordenou o entorno deste equipamento mediante unha zona de aparcamento (sistema viario) e unha parcela de servizos na que se aloxase instalacións da compañía TELEFÓNICA. Por erro dita parcela sinalouse de titularidade privada cando en realidade é pública municipal. Dado que o edificio vello do centro de saúde non responde aos novos requirimentos, xorde a necesidade de facer un novo edificio administrativo. Por outra parte obsérvase no plano de ordenación vixente que a posición xirada do edificio actual, o aparcamento público e a parcela de servizos non presentan unha disposición axeitada, senón máis ben torpe. Co obxectivo de mellorar o deseño urbano do conxunto de terreos municipais, considérase mellor opción a recualificación dos terreos como sistema xeral de equipamento público. Mediante un estudo de detalle poderase ordenar o volume edificado e deseñar o espazo de aparcamento consonte aos estándares do Plan. Mesmo constitúe unha ocasión para o soterramento da infraestrutura de telecomunicación. Por todo isto, modifícase a zona dotacional como sistema xeral de equipamento público, consonte se expresa no plano U-O-1a modificado. Incorporación dunha parcela de infraestrutura de servizo ao sistema local de espazo libre no Sector Nº2 de solo urbanizable. O Plan Xeral deixou cualificada unha parcela como sistema de infraestrutura no interior do sector nº 2 de solo urbanizable. A parcela tiña uns depósitos de gas que daban servizo a unha parte de Sigüeiro. Cando a infraestrutura de gas cidade entrou en servizo en Sigüeiro, os depósitos quedaron fóra de servizo. É por isto necesario adaptar as determinacións gráficas que vinculan a ordenación do futuro sector nº 2 á realidade, e polo tanto se propón desafectar a parcela e o seu acceso viario, incorporando os terreos ao sistema local de espazo libre público do sector. A nova recualificación exprésase no plano de ordenación modificado U-O-1a, así como no plano U-O-5 que reflicte a rede de gas natural. Planeamento vixente. U-O-1a sigüeiro. zonificación Avance modificación puntual. U-O-1a. sigüeiro. zonificación U-O-5. sigüeiro. rede de gas natural Oroso, 29 de xuño de 2012 O alcalde, Manuel Mirás Franqueira